CELEX: 32010R1106
Language: et
Date: 2010-11-30 00:00:00
Title: Komisjoni määrus (EL) nr 1106/2010, 30. november 2010 , millega kehtestatakse nende meetmete loetelu, mille suhtes ei kohaldata nõukogu määrust (EÜ) nr 485/2008 Euroopa Põllumajanduse Tagatisfondi rahastamissüsteemi kuuluvate toimingute kontrollimise kohta liikmesriikide poolt

1.12.2010   
            
            
               ET
            
            
               Euroopa Liidu Teataja
            
            
               L 315/16
            
         KOMISJONI MÄÄRUS (EL) nr 1106/2010,
   30. november 2010,
   millega kehtestatakse nende meetmete loetelu, mille suhtes ei kohaldata nõukogu määrust (EÜ) nr 485/2008 Euroopa Põllumajanduse Tagatisfondi rahastamissüsteemi kuuluvate toimingute kontrollimise kohta liikmesriikide poolt
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 26. mai 2008. aasta määrust (EÜ) nr 485/2008 (Euroopa Põllumajanduse Tagatisfondi rahastamissüsteemi kuuluvate toimingute kontrollimise kohta liikmesriikide poolt), (1) eriti selle artikli 1 lõiget 2,
   ning arvestades järgmist:
   
               (1)
            
            
               Määruses (EÜ) nr 485/2008 käsitletakse Euroopa Põllumajanduse Tagatisfondi (EAGF) rahastamissüsteemiga otse või kaudselt seotud makseid sooritavate või saavate üksuste äridokumentide kontrollimist, selleks et teha kindlaks, kas EAGFi rahastamissüsteemi kuuluvad tehingud toimuvad tegelikult ja nõuetekohaselt. Siiski on asjakohane mitte kohaldada kõnealust määrust nende meetmete suhtes, mida ei saa nende olemuse tõttu hiljem äridokumentide alusel kontrollida.
            
         
               (2)
            
            
               Vabastatud meetmete loetelu on praegu kehtestatud komisjoni 18. oktoobri 2000. aasta määrusega (EÜ) nr 2311/2000, millega kehtestatakse nende meetmete loetelu, mille suhtes ei kohaldata nõukogu määrust (EMÜ) nr 4045/89, ja tunnistatakse kehtetuks otsus 96/284/EÜ (2). Võttes arvesse põllumajandusalastes õigusaktides tehtud muudatusi, on vaja kõnealust loetelu ajakohastada.
            
         
               (3)
            
            
               Teatavad meetmed käsitlevad makseid, mis on seotud pindalaga või mis ei ole seotud kontrollitavate äridokumentidega. Seepärast on asjakohane sellised meetmed määruse (EÜ) nr 485/2008 kohaldamisalast välja jätta.
            
         
               (4)
            
            
               Tuleks arvesse võtta, et teatavaid meetmeid, mida enne rahastati Euroopa Põllumajanduse Arendus- ja Tagatisfondist (tagatisrahastu), rahastatakse nüüd vastavalt nõukogu 21. juuni 2005. aasta määrusele (EÜ) nr 1290/2005 (ühise põllumajanduspoliitika rahastamise kohta) (3) Euroopa Maaelu Arengu Põllumajandusfondist (EAFRD).
            
         
               (5)
            
            
               Selguse huvides tuleks määrus (EÜ) nr 2311/2000 tunnistada kehtetuks ja asendada uue tekstiga.
            
         
               (6)
            
            
               Käesoleva määrusega ettenähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusega (EÜ) nr 485/2008 sätestatud kontrollisüsteemi ei kohaldata käesoleva määruse lisas loetletud meetmete suhtes.
   Artikkel 2
   Määrus (EÜ) nr 2311/2000 tunnistatakse kehtetuks.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 143, 3.6.2008, lk 1.
   
      (2)  EÜT L 265, 19.10.2000, lk 10.
   
      (3)  ELT L 209, 11.8.2005, lk 1.
   
      LISA
      
         Meetmed, mille suhtes ei kohaldata määruses (EÜ) nr 485/2008 sätestatud kontrollisüsteemi
      
      Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) seoses
      
                  a)
               
               
                  kiu tootmiseks kasvatatava lina ja kanepi turu ühise korraldusega, kuivõrd kõnealuse määruse artikliga 91 ettenähtud abi saab põllumajandustootja;
               
            
                  b)
               
               
                  veinisektori turu ühise korralduse järgmiste meetmetega:
                  
                              i)
                           
                           
                              väljajuurimiskava vastavalt kõnealuse määruse artiklitele 85o–85x;
                           
                        
                              ii)
                           
                           
                              toetus ühtse otsemaksete kava alusel vastavalt kõnealuse määruse artiklile 103o;
                           
                        
                              iii)
                           
                           
                              viinamarjaistanduste ümberkorraldamine ja muutmine vastavalt kõnealuse määruse artiklile 103q;
                           
                        
                              iv)
                           
                           
                              roheline korje vastavalt kõnealuse määruse artiklile 103r;
                           
                        
                              v)
                           
                           
                              alkohoolsete jookide destilleerimine vastavalt kõnealuse määruse artiklile 103w.
                           
                        
            
         (1)  ELT L 299, 16.11.2007, lk 1.